ཀློག་པ་པོ་ལགས།ང་ཚོས་སུས་ཀྱང་ཆུང་དུས་སློབ་གླིང་དུ་དགེ་སློབ་ཡོངས་ཀྱིས་བསྟོད་ཡུལ་མཛེས་མ་གཡང་སྒྲོལ་གྱི་མཛེས་སྡུག་ལྡན་པའི་མ་འོངས་པའི་མདུན་ལམ་དེ་མོའི་ཕ་མ་སྤུན་མཆེད་ཀྱིས་ཨ་རིའི་སྒོར་མོའི་བསླུ་བྲིད་འོག་བརླགས་པ་དེ་ནི་ཅི་འདྲ་ཡ་ང་བ་ཞིག་རེད་ཨང་།བུ་མོ་གཡང་སྒྲོལ་འཇིག་རྟེན་འདིར་སྡོད་རིང་ཐོག་མར་ཕ་མའི་གཅེས་ཕྲུག་མ་དང་།སློབ་གླེང་དུ་ཚང་མས་བསྟོད་ཡུལ།དེ་ནས་སྒོར་མོའི་བསླུ་བྲིད་དང་རྔམ་སེམས་ཀྱིས་མིའི་སེམས་ལ་གདོན་འདྲེ་བཞུགས་ནས་གཞོན་ནུ་མ་ཞིག་གི་ལང་ཚོ་ཡོངས་རྫོགས་ཉོ་ཚོང་གིས་ཕྲུ་གུའི་ཨ་མར་གྱུར་ནས་སོ་སོའི་འདོད་མོས་མིན་པའི་གཞན་གྱི་མནའ་མར་གྱུར་ཏེ་བརླགས་པའི་རྗེས་ཤུལ་དེའི་གྱོང་རྒུད་མཇལ་དཀའ་བ་ནི་བཤད་ག་ལ་དགོས།འོན་ཀྱང་གུས་མོ་བུ་མོ་གཡང་སྒྲོལ་དང་ཐུག་ནས་ད་བར་གྱི་བརྒྱུད་རིམ་འདི་དག་ལ་དབྱེ་ཞིབ་ཅུང་སྦྲགས་རྟོགས་བཟོའི་ཚུལ་གྱིས་ཁྱོད་རྣམས་པར་བརྩམས་སྒྲུང་ལུགས་སུ་གྲུབ་སྟངས་ཀྱི་སེམས་ཚོར་ཡང་འདི་ཙམ་ཡིན་ནོ།